**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ**

**ΤΜΗΜΑ ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ**

**ΚΑΙ ΠΟΛΙΤΙΣΜΟΥ**

**ΑΡΙΘΜΟΣ ΜΕΛΕΤΗΣ: 13/2020**

***ΜΕΛΕΤΗ***

***ΠΑΙΔΙΚΕΣ ΚΑΤΑΣΚΗΝΩΣΕΙΣ 2020***

**ΚΑΘΑΡΟ ΠΟΣΟ: 30.380,46 €**

 **Φ.Π.Α 13%&24%(4.569,54€)**

 **ΓΕΝΙΚΟ ΣΥΝΟΛΟ: 34.950,00€**

 **ΔΙΑΜΟΝΗ ΣΙΤΙΣΗ: 24.743,36 € ΠΛΕΟΝ ΦΠΑ 13% 3.216,64€, ΣΥΝΟΛΟ: 27.960,00€**

 **ΣΥΝΘΕΤΗ ΠΑΡΟΧΗ ΥΠΗΡΕΣΙΩΝ (ΨΥΧΑΓΩΓΙΑ): 5.637,10€ ΠΛΕΟΝ ΦΠΑ 24% 1.352,90€,**

 **ΣΥΝΟΛΟ: 6.990,00€**

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ**

**TMHMA ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ**

**ΚΑΙ ΠΟΛΙΤΙΣΜΟΥ**

**1.ΤΕΧΝΙΚΗ ΕΚΘΕΣΗ**

Ο Δήμος Αγίας Παρασκευής προκηρύσσει την επιλογή αναδόχων, **με πρόχειρο διαγωνισμό** και με κριτήριο επιλογής το να γίνουν δεκτοί όλοι όσοι από τους ανάδοχους προσφέρουν την τιμή του ημερήσιου τροφείου που καθορίζεται με Κοινή Υπουργική Απόφαση των Υπουργείων Οικονομικών, Υγείας & Πρόνοιας και Κοινωνικών Ασφαλίσεων & Εργασίας, ή και χαμηλότερη για τις **«ΠΑΙΔΙΚΕΣ ΚΑΤΑΣΚΗΝΩΣΕΙΣ 2020»**,βάσει του Ν.4412/16 και του Ν.3463/06 Κώδικας Δήμων και Κοινοτήτων. Η προκηρυσσόμενη σύμβαση έχει προϋπολογισμό **30.380,46** ευρώ μη συμπεριλαμβανομένου ΦΠΑ.

**ΑΝΤΙΚΕΙΜΕΝΟ ΤΟΥ ΑΝΑΔΟΧΟΥ**

Το αντικείμενο των αναδόχων είναι να οργανώσουν και να υλοποιήσουν για λογαριασμό του Δήμου Αγίας Παρασκευής το Θερινό Πρόγραμμα Παιδικών Κατασκηνώσεων όπως αυτό περιγράφεται αναλυτικά στη συνέχεια που αποτελεί και την Τεχνική Έκθεση του αρμοδίου τμήματος του Δήμου Αγίας Παρασκευής, με στόχο να συμβάλλει ουσιαστικά στην επίτευξη του στόχου του προγράμματος.

**ΠΕΡΙΒΑΛΛΟΝ ΤΟΥ ΕΡΓΟΥ – ΣΚΟΠΟΣ – ΑΝΤΙΚΕΙΜΕΝΟ ΤΟΥ ΕΡΓΟΥ**

**ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΟΥ ΕΡΓΟΥ**

Ο Δήμος Αγίας Παρασκευής στo πλαίσιo της Κοινωνικής του Πολιτικής προτίθεται να εφαρμόσει θερινό πρόγραμμα Παιδικών Κατασκηνώσεωνγια παιδιά ηλικίας **6 έως 15** **ετών**. Σκοπός αυτού του κοινωνικού προγράμματος είναι η στήριξη των οικογενειών και η προσφορά δημιουργικής απασχόλησης και ψυχαγωγίας στα παιδιά κατά την καλοκαιρινή περίοδο.

Η μελέτη και η εφαρμογή του προγράμματος στηρίζεται στην αυξημένη κοινωνική ανάγκη στήριξης των γονέων και κατ΄ επέκταση της ελληνικής οικογένειας γενικότερα, λόγω των σημερινών αναγκών. Κρίνεται αναγκαία η δημιουργία νέων κοινωνικών προγραμμάτων που να ανταποκρίνονται τόσο στις σημερινές συνθήκες ζωής, όσο και στην καλύτερη δυνατή ποιότητα των προσφερόμενων υπηρεσιών.

Ο Δήμος με το πρόγραμμα των Παιδικών Κατασκηνώσεωνέχει σαν στόχο να βοηθήσει τους γονείς της πόλης μας και παράλληλα να προσφέρει θερινή διαβίωση και ευκαιρία διακοπών που πιθανώς οι οικογένειες τους να μην έχουν τη δυνατότητα να τους παρέχουν σε **130 περίπου παιδιά** του Δήμου μας **ηλικίας 6 έως 15 ετών** με τελικό στόχο τη στήριξη της οικογένειας και την υγιή ψυχοκοινωνική ανάπτυξη των παιδιών της πόλης μας. Με το πρόγραμμα των «Παιδικών Κατασκηνώσεων» δίνεται η ευκαιρία, σε περίπου **130** αγόρια και κορίτσια του Δήμου μας να σταλούν για μία περίοδο **12 ημερών (11 διανυκτερεύσεων)** το κάθε παιδί, σε μια εκ των ιδιωτικών κατασκηνώσεων, αφού ληφθούν υπόψη οι προτιμήσεις τους στο μέτρο του δυνατού.

Μέσα από ειδικά μελετημένα προγράμματα που εφαρμόζονται στις κατασκηνώσεις καθ’ όλες τις κατασκηνωτικές περιόδους και περιλαμβάνουν αθλητικές και δημιουργικές δραστηριότητες και ψυχαγωγία όπως: ποδόσφαιρο, μπάσκετ, βόλεϊ, τένις, κολύμβηση, χορό, θέατρο, κινηματογράφο, παιχνίδια γνώσεων καθώς και πολλά άλλα που παρέχουν στα παιδιά ουσιαστική αγωγή ψυχής και νέους ορίζοντες

Η οικονομική συμμετοχή κάθε παιδιού, η οποία καταβάλλεται στην κατασκήνωση, καθώς και οι προβλεπόμενες θέσεις ανά κατηγορία, αναφέρονται σε πίνακα παρακάτω και γίνεται βάσει εισοδηματικών κριτηρίων ως εξής:

**Α.** Οικογένειες με εισόδημα έως **18.000,00**€ ανεξαρτήτως παιδιών έχουν **μηδενική** συμμετοχή

**Β.** Οικογένειες με εισόδημα έως **24.000,00€** έχουν συμμετοχή **75€** για το πρώτο παιδί, **55€** για το δεύτερο και μηδενική για καθένα από τα επόμενα

**Γ.** Οικογένειες με εισόδημα έως **30.000,00€** έχουν συμμετοχή **125€** για το πρώτο παιδί, **75€** για το δεύτερο, **55€** για το τρίτο και **μηδενική** για καθένα από τα επόμενα

**Δ.** Οικογένειες με εισόδημα άνω των **30.000,00€** έχουν συμμετοχή **190€** για καθένα από τα δύο πρώτα παιδιά και **125€** για καθένα από τα επόμενα

Το πρόγραμμα θα πραγματοποιηθεί κατά τους Θερινούς μήνες και θα διαρκέσει για δέκα (10) εβδομάδες συνολικά και για **12 ημέρες(11 διανυκτερεύσεις)** για κάθε παιδί. Λαμβάνοντας υπόψη την τακτική που ακολουθούν οι ασφαλιστικοί φορείς βάσει της νομοθεσίας (ΦΕΚ 464/15.05.1998), επισημαίνεται πως σε κάθε περίπτωση **και μέχρι τις 7 διανυκτερεύσεις,** καθορίζεται αναλογικά τόσο το ποσό που καταβάλλει βάσει της κατηγορία του, η οικογένεια του παιδιού στην κατασκήνωση όσο και το ποσό που καταβάλλει ως δαπάνη ο Δήμος. Πέραν των 7 διανυκτερεύσεων το ποσό καταβάλλεται ολόκληρο από την οικογένεια του παιδιού και το Δήμο, για κάθε κατηγορία, όπως αναφέρονται στον επισυναπτόμενο πίνακα.

***Σημειώνεται ότι σε κάθε περίπτωση το πρόγραμμα απευθύνεται σε κατοίκους του Δήμου Αγίας Παρασκευής που το ταμείο τους δεν δικαιολογεί πρόγραμμα κατασκηνώσεων και που δεν κάνουν χρήση της Δωρεάν παροχής για κατασκηνωτικό Πρόγραμμα του ΟΑΕΔ.***

Θα τηρηθεί αυστηρά σειρά προτεραιότητας σε όλες τις κατηγορίες μέχρι την κάλυψη των αντίστοιχων θέσεων. *Δεν εξαιρούνται τα παιδιά όλων των υπαλλήλων του Δήμου που το ταμείο τους δε δικαιολογεί πρόγραμμα κατασκηνώσεων.*

Τέλος, σημειώνεται ότι σε περίπτωση που δεν καλυφθούν οι προβλεπόμενες θέσεις σε κάποιες από τις κατηγορίες μπορούμε να αναμορφώσουμε τις θέσεις των υπολοίπων και μέχρι του συνολικού ποσού των **34.950,00€.**

**ΟΡΓΑΝΩΣΗ & ΕΠΟΠΤΕΙΑ ΤΟΥ ΠΡΟΓΡΑΜΜΑΤΟΣ**

Το Πρόγραμμα των Παιδικών Κατασκηνώσεων είναι ένα κοινωνικό πρόγραμμα του οποίου η μελέτη γίνεται από το Τμήμα Παιδείας Δια Βίου Μάθησης και Πολιτισμού του Δήμου μας και εφαρμόζεται από ιδιωτικές κατασκηνώσεις. Το Τμήμα Παιδείας Δια Βίου Μάθησης και Πολιτισμού του Δήμου θα αναλάβει την παρακολούθηση της εφαρμογής του προγράμματος.

**ΗΜΕΡΗΣΙΟ ΠΡΟΓΡΑΜΜΑ**

Οι ανάδοχοι υποχρεούνται να καταθέσουν ημερήσιο ωρολόγιο πρόγραμμα απασχόλησης των παιδιών καθώς και αναλυτικό ημερήσιο πρόγραμμα των δραστηριοτήτων που προτείνει.

**ΧΩΡΟΙ ΛΕΙΤΟΥΡΓΙΑΣ**

Το πρόγραμμα θα υλοποιηθεί στις εγκαταστάσεις της κάθε κατασκήνωσης.

**ΠΟΙΟΤΗΤΑ**

Οι κατασκηνώσεις πρέπει να διαθέτουν προσωπικό κατάλληλο για την κάθε ειδικότητα και ειδικότερα ο Αρχηγός οφείλει να είναι πτυχιούχος Ανωτέρας Σχολής με ειδική πείρα στις κατασκηνώσεις. Θα πρέπει να έχουν ένα υπεύθυνο συντονιστή, ενώ θα πρέπει να ορίσουν και ένα εκπρόσωπο του αναδόχου και γενικό υπεύθυνο του προγράμματος, ο οποίος θα συνεργάζεται και θα εποπτεύεται από το αρμόδιο τμήμα του Δήμου. Οι εκπαιδευτές θα βοηθούν τα παιδιά να αναπτύξουν τις δεξιότητές τους, να «μάθουν», να διασκεδάσουν και να κοινωνικοποιηθούν στα πλαίσια ενός κλίματος ασφάλειας, ομαδικού πνεύματος και δημιουργικότητας

Οι ομαδάρχες να είναι έμπειροι στα κατασκηνωτικά ενώ ο αριθμός τους να είναι ανάλογος με τους κατασκηνωτές (μέγιστη αναλογία 1/14).

Να εξασφαλίζονται οι συνθήκες υγιεινής σε όλους τους χώρους και να υπάρχει πλήρη και εξαιρετική διατροφή προς τους κατασκηνωτές.

Οι υπεύθυνοι των επιχειρήσεων, αποθήκευσης, επεξεργασίας, διακίνησης τροφίμων να συμμορφώνονται προς τους κανονισμούς της ΚΥΑ 487/ΦΕΚ 1219Β'/4/10/2000 σχετικά με την υγιεινή των τροφίμων η οποία εκδόθηκε σε εναρμόνιση προς τη κοινοτική οδηγία 93/43/Ε.Ο.Κ του Συμβουλίου.

Να διαθέτουν επαρκώς οργανωμένο και εξοπλισμένο με πλήρες φαρμακείο αναρρωτήριο στο οποίο θα υπηρετεί καθ' όλη τη κατασκηνωτική περίοδο και καθ' όλο το εικοσιτετράωρο γιατρός που ασκεί νόμιμα το επάγγελμα καθώς και νοσηλεύτρια. Να παρέχουν την κατάλληλη ψυχαγωγία με παιδαγωγικά και εκπαιδευτικά προγράμματα στους κατασκηνωτές.

Να προσφέρει στους κατασκηνωτές πέντε γεύματα την ημέρα, ενώ μαζί με την προσφορά να προσκομίζεται και εβδομαδιαίο πρόγραμμα διαιτολογίου.

Να διαθέτουν κατάλληλα μέσα μεταφοράς των κατασκηνωτών προς τη θάλασσα.

Εάν η κατασκήνωση διαθέτει πισίνα να τηρούνται οι κανόνες υγιεινής λειτουργίας και να υπάρχει ναυαγοσώστης.

Να υπάρχει περίφραξη της κατασκήνωσης, ενώ είναι απαραίτητο να ελέγχεται η είσοδος και η έξοδος των παιδιών από την κατασκήνωση.

Να αναλάβει την ασφάλιση των παιδιών για τις ώρες και ημέρες λειτουργίας του προγράμματος

Η κλιμάκωση του αριθμού των φιλοξενούμενων παιδιών ανά κατασκηνωτική περίοδο πρέπει να εξυπηρετεί τις ανάγκες των κατοίκων κατόπιν επιθυμίας τους.

Κατά τη κατάθεση της προσφοράς θα πρέπει να υπάρχει πλήρης τεχνική προσφορά.

Το συνολικό κόστος του προγράμματος ανέρχεται μέχρι του ποσού των **34.950,00€** συμπεριλαμβανομένου Φ.Π.Α.

Η ποιότητα των παροχών των κατασκηνώσεων πιστοποιείται από την υπάρχουσα άδεια λειτουργίας για το έτος **2020,** την οποία θα πρέπει να την έχουν προσκομίσει έως την υπογραφή της σύμβασής τους με το Δήμο.

Λαμβάνοντας υπόψη

1. Το άρθρο 121 του Ν.4611/2019 (αναφορικά με την εφαρμογή μειωμένου συντελεστή ΦΠΑ σε αγαθά και υπηρεσίες)
2. Το υπ αριθμ Ε2083/17-5-2019 (ΑΔΑ: 9ΠΧΑ46ΜΠ3Ζ-7ΟΛ) της ΑΑΔΕ Κοινοποίηση των διατάξεων του άρθρου 121 του Ν.4611/2019 αναφορικά με την εφαρμογή μειωμένου συντελεστή ΦΠΑ σε αγαθά και υπηρεσίες.

Συντάσσεται ο παρακάτω προϋπολογισμός

**2.ΠΡΟΥΠΟΛΟΓΙΣΜΟΣ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|   | ΦΠΑ | ΠΑΙΔΙΑ | ΗΜΕΡΕΣ | ΠΟΣΟ ΜΕ ΦΠΑ/ΗΜΕΡΑ | ΣΥΝΟΛΟ ΠΟΣΟΥ | ΔΑΠΑΝΗ ΟΙΚΟΓΕΝΕΙΑΣ ΠΡΟ ΦΠΑ | ΔΑΠΑΝΗ ΟΙΚΟΓΕΝΕΙΑΣ ΦΠΑ | ΣΥΝΟΛΙΚΗ ΔΑΠΑΝΗ ΔΗΜΟΥ ΜΕ ΦΠΑ | ΔΑΠΑΝΗ ΔΗΜΟΥ ΠΡΟ ΦΠΑ | ΔΑΠΑΝΗ ΦΠΑ ΔΗΜΟΥ | ΣΥΜΜΕΤΟΧΗ/ΠΑΙΔΙ | ΣΥΜΜΕΤ.ΔΗΜΟΥ |
| 1η κατηγορία (συμμετοχή μηδενική) | 13,00% | 70 | 11 | 24,00 | 18480,00 | 0,00 | 0,00 | 18480,00 | 16353,98 | 2126,02 | 0 | 330 |
|   | 24,00% |   | 11 | 6,00 | 4620,00 | 0,00 | 0,00 | 4620,00 | 3725,81 | 894,19 |   |  |
| 2η κατηγορία (συμμετοχή 55€) | 13,00% | 7 | 11 | 24,00 | 1848,00 | 272,57 | 35,43 | 1540,00 | 1362,83 | 177,17 | 55 | 275 |
|   | 24,00% |   | 11 | 6,00 | 462,00 | 62,10 | 14,90 | 385,00 | 310,48 | 74,52 |   |  |
| 3η κατηγορία (συμμετοχή 75€) | 13,00% | 15 | 11 | 24,00 | 3960,00 | 796,46 | 103,54 | 3060,00 | 2707,96 | 352,04 | 75 | 255 |
|   | 24,00% |   | 11 | 6,00 | 990,00 | 181,45 | 43,55 | 765,00 | 616,94 | 148,06 |   |  |
| 4η κατηγορία (συμμετοχή 125€) | 13,00% | 12 | 11 | 24,00 | 3168,00 | 1061,95 | 138,05 | 1968,00 | 1741,59 | 226,41 | 125 | 205 |
|   | 24,00% |   | 11 | 6,00 | 792,00 | 241,94 | 58,06 | 492,00 | 396,77 | 95,23 |   |  |
| 5η κατηγορία (συμμετοχή 190€) | 13,00% | 26 | 11 | 24,00 | 6864,00 | 3497,35 | 454,65 | 2912,00 | 2576,99 | 335,01 | 190 | 140 |
|   | 24,00% |   | 11 | 6,00 | 1716,00 | 796,77 | 191,23 | 728,00 | 587,10 | 140,90 |   |  |
| Σύνολα |   | 130 |   |   | 42900,00 | 6910,58 | 1039,42 | 34950,00 | 30380,46 | 4569,54 |   |  |

|  |  |  |  |
| --- | --- | --- | --- |
| Σύνολα για ΦΠΑ 13% | 24.743,36 | 3.216,64 |  |
| Σύνολα για ΦΠΑ 24% | 5.637,10 | 1.352,90 |  |
| Επιβεβαίωση Συνόλου | 30.380,46 | 4.569,54 | 34950,00 |

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**Δ/ΝΣΗ ΚΟΙΝΩΝΙΚΗΣ ΠΟΛΙΤΙΚΗΣ**

**ΤΜΗΜΑ ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ**

**ΚΑΙ ΠΟΛΙΤΙΣΜΟΥ**

**3.ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1: *ΑΝΤΙΚΕΙΜΕΝΟ***

Ο Δήμος Αγίας Παρασκευής προκηρύσσει την επιλογή αναδόχου, **με πρόχειρο διαγωνισμό** και με κριτήριο επιλογής το να γίνουν δεκτοί όλοι όσοι από τους ανάδοχους προσφέρουν την τιμή του ημερήσιου τροφείου που καθορίζεται με Κοινή Υπουργική Απόφαση των Υπουργείων Οικονομικών, Υγείας & Πρόνοιας και Κοινωνικών Ασφαλίσεων & Εργασίας, ή και χαμηλότερη για τις **«ΠΑΙΔΙΚΕΣ ΚΑΤΑΣΚΗΝΩΣΕΙΣ 2020»**,βάσει του Ν.4412/16 και του Ν.3463/06 Κώδικας Δήμων και Κοινοτήτων. Η σύμβαση που έχει προκηρυχθεί έχει προϋπολογισμό **30.380,46** ευρώ μη συμπεριλαμβανομένου ΦΠΑ.

**ΑΡΘΡΟ 2: ΙΣΧΥΟΥΣΕΣ ΔΙΑΤΑΞΕΙΣ**

Ο Διαγωνισμός θα διεξαχθεί σύμφωνα με την κείμενη νομοθεσία και ιδιαίτερα σύμφωνα με τις διατάξεις:

* Του Ν.4412/16
* Του Ν.3463/ΦΕΚ 114 Α’/8-6-2006 «Κώδικας Δήμων και Κοινοτήτων»
* Του Ν.3548/ΦΕΚ 68 Α’/20-03-2007 «Καταχώρηση δημοσιεύσεων των φορέων του Δημοσίου στο νομαρχιακό και τοπικό τύπο και άλλες διατάξεις»
* Του Ν.3861/ΦΕΚ 112 Α’/13-07-2010 «Ενίσχυση της διαφάνειας με την υποχρεωτικά ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις»

**ΑΡΘΡΟ 3: ΣΕΙΡΑ ΙΣΧΥΟΣ ΤΕΥΧΩΝ**

Τα τεύχη δημοπρατήσεως αλληλοσυμπληρώνονται, εν περιπτώσει δε ασυμφωνίας μεταξύ των

περιεχομένων εις αυτά όρων, η σειρά ισχύος των ως άνω τευχών καθορίζεται ως κάτωθι:

Διακήρυξη

Μελέτη

**ΑΡΘΡΟ 4: ΠΡΟΫΠΟΛΟΓΙΣΜΟΣ**

 Η προκηρυσσόμενη σύμβαση έχει προϋπολογισμό **30.380,46** **€,** πλέον 24% & 13%

 Φ.Π.Α **4.569,54 €** ήτοι συνολικό ποσό **34.950,00€**

**Η χρηματοδότηση προέρχεται από ίδιους πόρους.** Στον οικονομικό προϋπολογισμό έτους **2020** του Δήμου Αγίας Παρασκευής έχει προβλεφθεί αντίστοιχη πίστωση με **Κ.Α.15.6482.03** “ ΠΑΙΔΙΚΕΣ ΚΑΤΑΣΚΗΝΩΣΕΙΣ.

**ΑΡΘΡΟ 5: ΤΡΟΠΟΣ ΑΝΑΘΕΣΕΩΣ ΤΗΣ ΣΥΜΒΑΣΗΣ**

Ο Δήμος Αγίας Παρασκευής προκηρύσσει την επιλογή αναδόχων, **με πρόχειρο διαγωνισμό** και με κριτήριο επιλογής το να γίνουν δεκτοί όλοι όσοι από τους ανάδοχους προσφέρουν την τιμή του ημερήσιου τροφείου που καθορίζεται με Κοινή Υπουργική Απόφαση των Υπουργείων Οικονομικών, Υγείας & Πρόνοιας και Κοινωνικών Ασφαλίσεων & Εργασίας, ή και χαμηλότερή για τις **«ΠΑΙΔΙΚΕΣ ΚΑΤΑΣΚΗΝΩΣΕΙΣ 2020»**,βάσει του Ν.4412/16 και του Ν.3463/06 Κώδικας Δήμων και Κοινοτήτων.

Το ύψος της σύμβασης για κάθε ανάδοχο θα προκύψει από τις προτιμήσεις των παιδιών, η οποίες καθορίζονται από τις Δηλώσεις- Αιτήσεις Προτίμησής τους που έχουν υποβάλλει στο Δήμο, βάσει των θέσεων ανά περίοδο που έχει προσφέρει ο κάθε ανάδοχος.

**ΑΡΘΡΟ 6: ΕΓΓΥΗΣΕΙΣ**

Η Εγγύηση καλής εκτέλεσης των όρων της Σύμβασης, η οποία κατατίθεται με την υπογραφή της σύμβασης , θα ανέρχεται στο 5% της διαμορφωθείσας δαπάνης του Έργου χωρίς Φ.Π.Α.

**ΑΡΘΡΟ 7: ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΑΡΑΛΑΒΗΣ**

Η παρακολούθηση της εκτέλεσης και η παραλαβή του έργου θα γίνει από την αρμόδια εκ του νόμου Επιτροπή Παραλαβής Υπηρεσιών , η οποία θα είναι σε συνεργασία με το αρμόδιο τμήμα και θα παραλάβει στο σύνολό του το έργο των αναδόχων και τα παραδοτέα αυτών, συντάσσοντας με την ολοκλήρωσή του το πρωτόκολλο οριστικής παραλαβής.

 Λαμβάνοντας υπόψη την τακτική που ακολουθούν οι ασφαλιστικοί φορείς βάσει της νομοθεσίας (ΦΕΚ 464/15.05.1998), επισημαίνεται πως σε κάθε περίπτωση **και μέχρι τις 7 διανυκτερεύσεις**, καθορίζεται αναλογικά το ποσό που καταβάλλει βάσει της κατηγορία του, η οικογένεια του παιδιού στην κατασκήνωση όσο και το ποσό που καταβάλλει ως δαπάνη ο Δήμος. Πέραν των 7 διανυκτερεύσεων το ποσό καταβάλλεται ολόκληρο από την οικογένεια του παιδιού και το Δήμο, για κάθε κατηγορία, όπως αναφέρονται στον παραπάνω πίνακα.

Ο εκάστοτε ανάδοχος υποχρεούται να αποστείλει ενημερωτικό mail με τα ονόματα των παιδιών που προσήλθαν στην αρχή κάθε περιόδου.

Στις υποχρεώσεις του κάθε ανάδοχου χωριστά είναι η κατάθεση των παρακάτω παραδοτέων, στο τέλος του προγράμματος:

* Πίνακας όπου θα αναφέρονται αναλυτικά ανά περίοδο τα ακόλουθα στοιχεία: τα ονοματεπώνυμα των παιδιών ,ο αριθμός διανυκτερεύσεών τους, το ποσό που αναλογεί και πλήρωσε το παιδί στην κατασκήνωση με βάση την κατηγορία του και σύμφωνα με την κατάσταση που έχει αποσταλεί από το Τμήμα Παιδείας στην Κατασκήνωση, και το ποσό της δαπάνης που αναλογεί να καταβάλει ο Δήμος.
* Βεβαιώσεις-Υπεύθυνες Δηλώσεις των γονέων, που υπογράφουν και βεβαιώνουν τις ημέρες άφιξης και αναχώρησης του παιδιού στην κατασκήνωση.

**ΑΡΘΡΟ 8: ΦΟΡΟΙ – ΤΕΛΗ – ΚΡΑΤΗΣΕΙΣ**

Ο κάθε ανάδοχος επιβαρύνεται με όλους τους νόμιμους φόρους, τέλη & κρατήσεις που ισχύουν κατά την ημέρα υπογραφής της σύμβασης πλην των Φ.Π.Α. 24%.& 13%

**ΑΡΘΡΟ 9: ΠΛΗΡΩΜΗ**

Η χρηματοδότηση προέρχεται από ίδιους πόρους. Στον προϋπολογισμό έτους **2020** του Δήμου έχει προβλεφθεί αντίστοιχη πίστωση με **Κ.Α.15.6482.03** “ ΠΑΙΔΙΚΕΣ ΚΑΤΑΣΚΗΝΩΣΕΙΣ .

Η πληρωμή κάθε αναδόχου θα γίνει ως εξής:

Η πληρωμή του αναδόχου γίνεται από το Ταμείο του Δήμου Αγίας Παρασκευής, με την προϋπόθεση ότι θα προσκομισθούν έγκαιρα από μέρους του προμηθευτή όλα τα απαραίτητα δικαιολογητικά και παραδοτέα, για την έκδοση του εντάλματος πληρωμής, και ύστερα από την σύνταξη πρωτοκόλλου παραλαβής από την αρμόδια Επιτροπή και τις διαδικασίες σύμφωνα με την νομοθεσία.

**ΑΡΘΡΟ 10 : ΕΠΙΛΥΣΗ ΔΙΑΦΟΡΩΝ**

Τυχόν διαφορές που θα προκύψουν κατά την εκτέλεση της εργασίας επιλύονται κατά τις διατάξεις του Αστικού Κώδικα και του Κώδικα Δήμου και Κοινοτήτων.

 Αγία Παρασκευή, 27./02./20

 ΘΕΩΡΗΘΗΚΕ

H προϊσταμένη

Τζανή Αγγελική

 Η Διευθύντρια Η Συντάξασα

 Γκίνη Αντωνία Κωνσταντάρα Αγγελική